cyanic-selkie/wikianc huggingface dataset:
আমেরিকান উডকক
শ্রেণীবিন্যাস
১৭৮৯ সালে জার্মান প্রকৃতিবিদ জোহান ফ্রেডরিখ গেমেলিন তার কার্ল লিনিয়াসের সিস্টেমা ন্যাচারের সংশোধনে এবং সম্প্রসারিত সংস্করণে শর্ট-বিলড ডাউইচারকে আনুষ্ঠানিকভাবে বর্ণনা করেছিলেন। তিনি এটিকে স্কোলোপ্যাক্স গণে স্থাপন করেন এবং স্কোলোপ্যাক্স মাইনর নামে দ্বিপদ নাম করেন। গেমেলিন তার বর্ণনায় একে "লিটল উডকক" বলে উল্লেখ করেন যা ১৭৮৫ সালে ইংরেজ পক্ষীবিদ জন ল্যাথাম এবং ওয়েলশ প্রকৃতিবিদ টমাস পেনান্ট প্রথম ব্যবহার করেছিলেন। পেনান্ট উল্লেখ করেছেন যে পাখিটি এপ্রিলের শেষে বা মে মাসের শুরুতে নিউইয়র্কে উপস্থিত হয়। এর কোন স্বীকৃত উপ-প্রজাতি  নেই বলেই মনে করা হয়। তাই প্রজাতিটিকে মনোটাইপিক বলে মনে করা হয়।
বর্ণনা
আমেরিকান উডককের শরীর একটু মোটা, পা ছোট, বড়, গোলাকার মাথা এবং দীর্ঘ ও সোজা গ্রাহী বিল আছে। প্রাপ্তবয়স্করা দৈর্ঘ্যে  লম্বা এবং এদের ওজন  ।  নারীরা পুরুষদের তুলনায় যথেষ্ট বড়।  বিল  লম্বা।  উইংসস্প্যান  পর্যন্ত হয়ে থাকে। alt=Illustration of American woodcock head and wing feathers|থাম্ব| "উডকক, অ্যাটেনুয়েট প্রাইমারি সহ, ন্যাট. সাইজ।" 1891। এর শরীরে বিভিন্ন শেডের বাদামী, ধূসর এবং কালো রঙের একটি রহস্যময় মিশ্রণ আছে। বুক এবং পাশ হলুদ-সাদা রঙ থেকে শুরু করে তীব্র তামাটে রংয়ে পরিবর্তিত হয়। মাথার নাপ কালো, গভীর বাফ বা রুফাসের তিন বা চারটি ক্রসবার। পায়ের পাতা এবং আঙ্গুলগুলো, ছোট এবং দুর্বল, এবং রঙ বাদামী ধূসর থেকে লালচে বাদামী।  উডককদের মাথার উপরের দিকে বড় বড় চোখ থাকে এবং তাদের দর্শনসীমাও সম্ভবত যে কোনও পাখির থেকে সবচেয়ে বড়, অনুভূমিক সমতলে ৩৬০° এবং উল্লম্ব সমতলে ১৮০°।
উডকক তার দীর্ঘ, প্রিহেনসিল বিল ব্যবহার করে মাটিতে খাবার অনুসন্ধান করে, প্রধানত অমেরুদণ্ডী প্রাণী এবং বিশেষ করে কেঁচো। যখন এটি মাটিতে খাবার খোঁজে তখন এর হাড়-ও-পেশী বিন্যাস পাখিটিকে তার উপরের বিলের ডগা বা ম্যান্ডিবলকে খুলতে এবং বন্ধ করতে সাহায্য করে। পিচ্ছিল শিকার ধরার জন্য উপরের ম্যান্ডিবলের নীচের অংশ এবং লম্বা জিহ্বা উভয়ই রুক্ষ।
খাদ্য ও সন্ধান
থাম্ব|American woodcock catching a worm in a New York City park থাম্ব|American woodcocks sometimes rock back and forth as they walk to aid their search for worms. উডকক প্রধানত অমেরুদণ্ডী প্রাণী, বিশেষ করে কেঁচো (Oligochaeta)খায়। তারা তাদের বেশিরভাগ খাবারই এমন জায়গায় সন্ধান করে যেখানে মাটি আর্দ্র থাকে। তারা ঝোপের নরম মাটিতে চরানোর মাধ্যমে অনুসন্ধান করে, যেখানে তারা সাধারণত ভালভাবে লুকাতেও সক্ষম। তাদের খাদ্যের অন্যান্য পদের মধ্যে রয়েছে পোকার লার্ভা, শামুক, সেন্টিপিডস, মিলিপিডস, মাকড়সা, স্নাইপ ফ্লাই, বিটল এবং পিঁপড়া। অল্প পরিমাণে উদ্ভিদ খাদ্য খাওয়া হয়, প্রধানত বীজ। উডককগুলি ক্রেপাসকুলার, ভোর ও সন্ধ্যার সময় সবচেয়ে সক্রিয় থাকে।
পরিচারক
পরিচারক হলেন পরিচারণের একজন সদস্য, যেটি খ্রীষ্টীয় মণ্ডলীসমূহে একটি সেবামূলক প্রতিষ্ঠান। তবে ধর্মতাত্ত্বিক ও আখ্যায়িত ঐতিহ্য অনুসারে এর বিভিন্নতা পরিলক্ষিত হয়। প্রধান খ্রীষ্টান মণ্ডলীসমূহ, যেমন: ক্যাথলিক, প্রাচ্য অর্থডক্স, পূর্ব অর্থডক্স ও ইঙ্গবাদী মণ্ডলী পরিচারণকে বিশপাধীন রাজ্যের অন্তর্ভুক্ত বিবেচনা করে।
আন্দ্রেয়া কালোসোভা
আন্দ্রেয়া কালোসোভা (জন্ম 6 সেপ্টেম্বর 1996) একজন চেক মডেল এবং সৌন্দর্য প্রতিযোগিতার শিরোপাধারী, যিনি চেস্কা মিস ওয়ার্ল্ড ২০১৫ এর মুকুট পেয়েছিলেন এবং মিস ওয়ার্ল্ড ২০১৫-এ চেক প্রজাতন্ত্রের প্রতিনিধিত্ব করেছেন।
জীবন এবং কর্মজীবন
কালোসোভা মূলত জারোমার থেকে এবং বর্তমানে জাবলোনি নাদ ওরলিসিতে থাকেন। তিনি উস্টি নাদ ওরলিসিতে একটি নার্সিং হাই স্কুলে পড়াশোনা করেছেন।
মেটফরমিন
মেটফরমিন (বিপি, Metformin) একটি বাইগুয়ানাইড বর্গের অ্যান্টি-ডায়াবেটিক ওষুধ। এটি টাইপ ২ ডায়াবেটিস রোগীর ক্ষেত্রে নির্বাচিত ওষুধ। ওষুধটি একমাত্র ডায়াবেটিসের ওষুধ যা একই সাথে রক্তের লো ডেনসিটি লিপোপ্রোটিন নামক কলেস্টেরল এবং ট্রাইগ্লিসারাইডের মাত্রা কমিয়ে হৃদরোগের সমস্যাকে কিছুটা হলেও প্রতিরোধ করে। প্রত্যহ দরকারি ওষুধের ক্ষেত্রে বিশ্ব স্বাস্থ্য সংস্থার একটি মডেল তালিকা আছে। এই ওষুধটি সেই তালিকার অন্তর্গত। আর মাত্র একটি অ্যান্টি-ডায়াবেটিক ওষুধ এই তালিকায় আছে, তা হল গ্লিবেনক্লামাইড।
রসায়ন
সাধারণত মেটফরমিন সংশ্লেষণ করা হয় ডাইমিথাইল্যামিন হাইড্রোক্লোরাইড এবং ২-সায়ানোগুয়ানিডিন এই দুটি যৌগকে উত্তপ্ত করে। ১৯২২ সালে এই পদ্ধতিটি বর্ণিত হয়েছিল।
center|300px
গঠন
অনেকদিন ধরেই মেটফরমিনের টটোমারিক গঠন ভুলভাবে উপস্থাপন করা হচ্ছিল। ২০০৫ সালেই প্রথম এটি সঠিকভাবে উপস্থাপন করা হয়। আসলে সঠিক টটোমার আর ওই টটোমারটির মাঝে স্থিতিশক্তির পার্থক্য ৩৭ কিলোজুল/মোল। এটি মিটফরমিন হাইড্রোক্লোরাইড হিসেবে দেয়া হয়। ২০০৯ সালের একটি গবেষণাপত্রে এটির গঠন সম্পর্কে জানা যায়। এটি অনুসারে: এর ইলেকট্রনিক গঠন এর প্রোটনসহ যে গঠনটি; তার থেকে আলাদা। নিরপেক্ষ অবস্থাটি একটি কনজুগেটেড সিস্টেম মাত্র। প্রোটন যোগ হবার পরপরই: প্রথমত, এই কনজুগেটেড সিস্টেমটি ভেঙ্গে যায়। দ্বিতীয়ত, এদের আন্তঃআণবিক হাইড্রোজেন বন্ধন ভেঙ্গে যায়। তৃতীয়ত, অণুটি নন-প্লানার হয়ে যায়।
ইতিহাস
বাইগুয়ানাইড জাতীয় ওষুধগুলোর প্রাকৃতিক উৎস ফ্রেঞ্চ লাইলাক (বৈজ্ঞানিক নাম: Galega officinalis) নামক একটি গুল্ম। এই গাছটি ইউরোপীয় লোকজ ওষুধ হিসেবে ব্যবহৃত হয়েছে।
right|thumb|লাইলাক, বাইগুয়ানাইডের প্রাকৃতিক উৎস
বৈজ্ঞানিক নথিপত্রে মেটফরমিন প্রথম বর্ণিত হয়েছিল ১৯২২ সালে। এটির বর্ণনা করেছেন এমিল ওয়ার্নার এবং জেমস বেল। সেটি অবশ্য এন,এন-ডাইমিথাইলগুয়ানাইড সংশ্লেষণের বাইপ্রোডাক্ট হিসেবে। ১৯২৯ সালে স্লোট্টা (Slotta) এবং শেশে (Tschesche) দেখান যে, খরগোশের রক্তের গ্লুকোজ এটি কমাতে সক্ষম। একই সাথে তারা এটি দেখেন যে এটি এ পর্যন্ত আবিষ্কৃত সবচেয়ে কার্যকরী বাইগুয়ানাইড ধরনের ওষুধ। তবে এই পর্যবেক্ষণটি সবাই ভুলে যেতে থাকে। সিনথ্যালিন নামক একটি গুয়ানাইড ইতোমধ্যে বেশ নাম কুড়োয়। আবার ইনসুলিন এদিকে ডায়াবেটিসের চিকিৎসায় জনপ্রিয়তা পেতে থাকে।
অঙ্কুশিতা বোড়ো
অঙ্কুশিতা বোড়ো একজন ভারতীয় বক্সার। তিনি ২০১৭ এআইবিএ যুব মহিলা বিশ্ব বক্সিং চ্যাম্পিয়নশিপে স্বর্ণপদক জিতেছেন। তিনি ইম্ফলে, ২০১৮ সালে, প্রথম উত্তর পূর্ব অলিম্পিক গেমসে, স্বর্ণপদক জিতেছিলেন। তিনি ২য় ইন্ডিয়া ওপেন ইন্টারন্যাশনাল বক্সিং টুর্নামেন্টে রৌপ্য পদক এবং ২০২০ সালে ৩য় খেলো ইন্ডিয়া ইয়ুথ গেমসে (কেআইওয়াইজি) একটি স্বর্ণপদক জিতেছেন, দুটিই গুয়াহাটিতে অনুষ্ঠিত হয়েছিল। তিনি ২০১৭ এআইবিএ যুব মহিলা বিশ্ব বক্সিং চ্যাম্পিয়নশিপে 'সেরা বক্সার' খেতাবও জিতেছেন। তিনি হিসারে ৫ম এলিট মহিলা জাতীয় বক্সিং চ্যাম্পিয়নশিপে ব্রোঞ্জ পদক জিতেছিলেন।
অঙ্কুশিতা বোড়ো জন্মেছিলেন আসামের মেঘাই জারানি গাঁওতে। তাঁর বাবার নাম রাকেশ কুমার, যিনি একটি প্রাথমিক বিদ্যালয়ের একজন প্রবেশনকালীন শিক্ষক এবং মায়ের নাম রঞ্জিতা, যিনি বর্তমানে একটি এনজিওতে কাজ করছেন। এই পরিবারটি আসামের শোণিতপুর জেলার মেঘাই জারানি গাঁওয়ের বাসিন্দা। তাঁরা অঙ্কুশিতাকে ১৬৫ কিমি ভ্রমণ করে গোলাঘাটে স্পোর্টস অথরিটি অফ ইন্ডিয়া (সাই) কেন্দ্রে ট্রায়ালের জন্য পৌঁছোতে সহায়তা করেছিলেন। অঙ্কুশিতা আকস্মিকভাবেই বক্সিং শুরু করেছিলেন, যখন তাঁর একজন বন্ধু তাঁকে স্থানীয় একটি প্রতিযোগিতায় প্রতিদ্বন্দ্বিতা করতে বলেছিল। তখন তাঁর বয়স ছিল মাত্র ১২। সাই-তে বাছাইয়ের পর কোচ ত্রিদীপ বোরার অধীনে তিনি প্রশিক্ষণ নেওয়া শুরু করেন। তিনি ইতালীয় কোচ রাফায়েল বার্গামস্কোর কাছ থেকে আরও ভালো কৌশল শিখেছেন। ২০১৭ সালের নভেম্বর অনুযায়ী, অঙ্কুশিতা গুয়াহাটির দক্ষিণ জুনিয়র কলেজের ছাত্রী। তিনি তেজপুরে তাঁর দীর্ঘদিনের প্রশিক্ষক ত্রিদীপ বোরাকে বিয়ে করেন।
অর্জন
তিনি ২০১৩ সালে তাঁর জেলার সেরা বক্সার পুরস্কার এবং ২০১৫ সালে তাঁর রাজ্যের জন্য একটি স্বর্ণপদক জিতেছিলেন। ২০১৭ সালের প্রথম দিকে, তিনি জাতীয় যুব চ্যাম্পিয়নশিপে ব্রোঞ্জ পদক অর্জন করেন। বলকান যুব আন্তর্জাতিক বক্সিং চ্যাম্পিয়নশিপ ( বুলগেরিয়া ) এবং আহমেট কমার্ট চ্যাম্পিয়নশিপ ( তুরস্ক ) উভয় স্থানেই তিনি রৌপ্য পদক জিতেছেন।
২০১৭ এআইবিএ যুব মহিলা বিশ্ব বক্সিং চ্যাম্পিয়নশিপ
২০১৭ সালের ২৬শে নভেম্বরে, তিনি তুরস্কের অ্যালুক কাগলার বিরুদ্ধে সর্বসম্মত জয়ের সাথে এআইবিএ বিশ্ব যুব মহিলা বক্সিং চ্যাম্পিয়নশিপে লাইট ওয়েল্টারওয়েট (৬৪ কিলোগ্রাম) বিভাগে একটি স্বর্ণপদক অর্জন করেন।  মজার বিষয় হল, তিনি প্রথম রাউন্ডে তুরস্কের অ্যালুক ক্যাগলাকে পরাজিত করেছিলেন, যাঁর বিরুদ্ধে তিনি আহমেট কমরেট টুর্নামেন্টে হেরেছিলেন এবং ইতালির রেবেকা নিকোলিকে পরাজিত করেছিলেন, যাঁর বিরুদ্ধে তিনি বুলগেরিয়াতে হেরেছিলেন। ভারতের পাঁচজন মুষ্টিযোদ্ধার মতো তিনিও প্রতিযোগিতার ফাইনালে উঠেছিলেন। এরপর তিনি টুর্নামেন্টের সেরা বক্সারও নির্বাচিত হন।
৪র্থ এলিট মহিলা জাতীয় বক্সিং চ্যাম্পিয়নশিপ
২০১৯ সালের ডিসেম্বর মাসে, অঙ্কুশিতা ২ - ৮ ডিসেম্বর পর্যন্ত কেরালার কণ্ণুরে অনুষ্ঠিত ৪র্থ এলিট মহিলা জাতীয় বক্সিং চ্যাম্পিয়নশিপে অংশগ্রহণ করেছিলেন। ৬৪ কেজি শিরোপার ফাইনালে তিনি রেলওয়ের পিভিলাও বসুমাতারির কাছে ৩-২ ব্যবধানে হেরে যান।
অন্যান্য অর্জনসমূহ
২০১৮ সালে, আসামের মুখ্যমন্ত্রী সর্বানন্দ সোনোয়াল কামরুপ মেট্রোপলিটন জেলার বেটি বাঁচাও, বেটি পড়াও প্রকল্পের ব্র্যান্ড অ্যাম্বাসেডর হিসেবে অঙ্কুশিতাকে নিযুক্ত করেন।
সারকাজম
সারকাজম হল "তিক্ত উপহাস বা বিদ্রুপাত্মক একটি তীক্ষ্ণ তিক্ত অথবা মর্মভেদী অভিব্যক্তি বা টিপ্পনী"। সারকাজমে পরস্পর বিরোধীতাও বিদ্যমান, যেমন— বিদ্রূপাত্মক হওয়া এর আবশ্যিকতা বা বাধ্যবাধকতার মধ্য পড়ে না। মূলত কার সাথে কী প্রসঙ্গে এটি প্রয়োগ করা হয় তার ধরনের উপর এর বৈশিষ্ট্য ব্যাপকভাবে নির্ভর করে।
সারকাজম এমন একটি আলংকারিক সাহিত্য-উপাদান যা কাউকে আহ্লাদিত করা অথবা সমাজের কিছু অংশকে ক্রমাগত আঘাত করা অথবা সরাসরি আঘাত না করে ঘুরিয়ে কিছু বলার উদ্দেশ্যে বক্রোক্তির প্রয়োগের মাধ্যমে প্রকাশ করা হয়। সারকাজমধর্মী বক্তব্যের অর্থ আক্ষরিক অর্থ থেকে ভিন্ন এমনকি বিদ্রুপাত্মকও হয়ে থাকে।
সারকাজম শব্দের উৎপত্তি
সারকাজম (sarcasm) শব্দটি গ্রিক σαρκασμός (sarkasmós সারকাসমোস) থেকে এসেছে যা σαρκάζειν (sarkázein সারকাজীন) থেকে নেওয়া হয়েছে। σαρκάζειν (সারকাজীন) এর অর্থ "ক্রোধে, অবজ্ঞাভরে মাংস ছিঁড়ে ফেলা, ঠোঁট কামড়ানো"।
সর্বপ্রথম ১৫৭৯ সালে ইংরেজি সাহিত্যে এডমান্ড স্পেন্সারের Shepheardes Calender কাব্য পুস্তকের একটি টীকাতে এর উল্লেখ পাওয়া যায়। "Tom piper, an ironicall Sarcasmus, spoken in derision of these rude wits, whych ..."
যাই হোক, "তীব্র বিদ্রুপাত্মক বা শ্লেষাত্মক এবং সারকাজমের বৈশিষ্ট্যসম্পন্ন বা সারকাজম সংশ্লিষ্ট" অর্থে সার্কাস্টিক (sarcastic) শব্দটির প্রয়োগ    ১৬৯৫ সালের পূর্বে দেখা যায় নি।
সনাক্তকরণ
একটি ফরাসি কোম্পানি অ্যালগরিদম ভিত্তিক একটি বিশ্লেষণী সফটওয়্যার তৈরি করেছে। তাদের দাবি এর মাধ্যমে অনলাইনে প্রকাশিত সারকাজমধর্মী কমেন্টসমূহ নির্ভুলভাবে শনাক্ত করা সম্ভব। তাদের উদ্ভাবিত প্রক্রিয়া আশি শতাংশেরও বেশি কার্যকর বলে কোম্পানিটির দাবি। কোম্পানিটির দাবি ইউরোপীয় ইউনিয়নের স্বরাষ্ট্র অফিস এবং দুবাইয়ের আদালত তাদের গ্রাহক। তবে কৃত্রিম বুদ্ধিমত্তার মাধ্যমে সারকাজম শনাক্ত করা এখনও একটা দুরূহতম ব্যাপার।
বৈধতা
২০১৬ সালে উত্তর কোরিয়ায় সরকারের বিরুদ্ধে সারকাজম নিষিদ্ধ করা হয়। বিচ্ছিন্ন, একদল কেন্দ্রিক দেশটিতে সারা দেশের জন্য এই নিষেধাজ্ঞা জারি করা হয়।
বাংলা সাহিত্যে সারকাজম
বাংলা রম্য রচনার শুরু উনিশ শতকের শুরু থেকে। বাংলা সাহিত্যিকদের মধ্যে ঈশ্বর গুপ্ত, প্রমথ চৌধুরী, পরশুরাম, শিবরাম চক্রবর্তী, পরিমল গোস্বামী, সৈয়দ মুজতবা আলী ও আবুল মনসুর আহমেদ এ ধারায় নাম কুড়িয়েছেন। বক্রোক্তি তথা সারকাজমের ব্যবহার আধুনিক বাংলা সাহিত্যেও লক্ষ্যণীয়।
পরিচিত ধর্ষণ
বেশিরভাগ ধর্ষণই শিকারের পরিচিত ব্যক্তি দ্বারা সংঘটিত হয়। যাইহোক, অপরিচিত ধর্ষণের তুলনায় পরিচিতদের ধর্ষণের অভিযোগ কম। এইভাবে, অপরাধের পরিসংখ্যান প্রায়ই জাতীয় সমীক্ষার তুলনায় পরিচিত ধর্ষণের ব্যাপকতাকে অবমূল্যায়ন করে। পরিচিত ধর্ষণের আইনি পরিণতি অপরিচিত ধর্ষণের মতোই।
জুজানা জান্দোভা
জুজানা জান্দোভা (জন্ম ১৮ আগস্ট ১৯৮৭ কার্ভিনা, চেকোস্লোভাকিয়া) একজন চেক ব্যবসায়ী, মডেল, দাতব্য কর্মী এবং সৌন্দর্য প্রতিযোগিতার শিরোপাধারী, যিনি মিস চেক রিপাবলিক জিতেছেন এবং দক্ষিণ আফ্রিকায় মিস ওয়ার্ল্ড ২০০৮-এ তার দেশের প্রতিনিধিত্ব করেছেন। তিনি একটি ব্যবসায়িক স্কুলে তার পড়াশোনা শেষ করেছেন এবং তিনি চ্যারিটি এনডাউমেন্ট, হেল্প অ্যান্ড সাপোর্টে কাজ করেন।
ডার্ক ক্লাউডেড ইয়েলো
ডার্ক ক্লাউডেড ইয়েলো (বৈজ্ঞানিক নাম: Colias fieldii(Ménétriés)) ‘পিয়েরিডি’ (Pieridae) গোত্র ও কলিয়াডিনি (Coliadinae) উপ-গোত্রের অন্তর্ভুক্ত ছোট আকৃতির প্রজাপতি।
আকার
ডার্ক ক্লাউডেড ইয়েলো এর প্রসারিত অবস্থায় ডানার আকার ৪০-৬৫ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত ডার্ক ক্লাউডেড ইয়েলো এর উপপ্রজাতি হল-
বিস্তার
ভারতে জম্মু ও কাশ্মীর থেকে অরুণাচল প্রদেশ, আফগানিস্তান, নেপাল, ভুটান, উত্তর  মায়ানমার, পাকিস্তান, দক্ষিণ চীন, ইন্দো-চীন ও দক্ষিণ ইরান এর বিভিন্ন অঞ্চলে এদের দেখা যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
গায়ে হলুদ
থাম্ব|হলুদের অনুষ্ঠান, [[ঢাকা]] থাম্ব|ভারতের পশ্চিমবঙ্গে হলুদের অনুষ্ঠান
ডার্ক ক্লাউডেড ইয়েলো
পুরুষ
ডানার উপরিতল: ডানার উপরিতল ক্যাডমিয়াম এর মতো ঘন কমলা-হলুদ।
সামনের ডানা : ডানার একদম গোড়ার (base) অংশ ঘনভাবে সবজে-কালচে আঁশে ছাওয়া। ডিস্কো-সেলুলার অংশে সেল (cell) এর সামান্য বাইরে আতার মতো আকৃতির একটি কালো ছোপ দেখা যায়। পোস্ট-ডিসকাল অংশ থেকে টার্মেন পর্যন্ত খুব চওড়া কালো বা ঘন খয়েরি পটি বর্তমান যা ডানার শীর্ষভাগে (apex) আরো চওড়া হয়ে কোস্টাল প্রান্তরেখার (costa) প্রায় মাঝখান পর্যন্ত এবং নিম্নভাগে টার্নাস (tornus) পর্যন্ত বিস্তৃত। উক্ত পটির ভিতরের প্রান্তরেখাটি বাইরের দিকে সামান্য বাঁকা ও খাঁজকাটা। ৬, ৭, ৯ ও ১০ নং শিরাগুলির শেষভাগ সাব-টার্মিনাল অস্পষ্ট ও ফ্যাকাশে এবং কালো শীর্ষভাগে (apex) সুস্পষ্ট। সিলিয়া স্যামন মাছের ন্যায় গোলাপি রঙের।
গায়ে হলুদ
গায়ে হলুদ বাঙালিদের বহু প্রচলিত উৎসবের একটি। এটি মুলতঃ বিয়ে সম্পর্কিত একটি আচার যেটি বর ও কনে উভয় পক্ষ দ্বারা পালিত হয়। গায়ে হলুদে সবচেয়ে গুরুত্বপূর্ণ উপকরণটি হলো কাঁচা হলুদ। বরপক্ষ বা কনেপক্ষের পক্ষ হতে অপরপক্ষের আয়োজিত অনুষ্ঠানে নানান উপহারসামগ্রী পাঠানো হয়ে থাকে এই অনুষ্ঠানে। এই অনুষ্ঠানে সাধারণত যে পক্ষ আয়োজন করে থাকে তারাই উপস্থিত থাকে। অপর পক্ষেরও দু একজন অতিথি উপহার সামগ্রী নিয়ে এই আচারে যোগ দেন। অনুষ্ঠানে বর বা কনেকে একটি পাটির উপর বসানো হয়ে থাকে। ছোট থেকে বড় সবাই তার গালে বা হাতে হলুদ বাটা মাখিয়ে দেন। সাথে বর বা কনের সামনে রাখা মিষ্টি জাতীয় দ্রব্যাদির কিছু অংশ তাকে তুলে দেয়া হয়।
গায়ে হলুদে যে উপকরণগুলো সাধারণত ব্যবহার করা হয় তা হলো:
ডার্ক ক্লাউডেড ইয়েলো
পুরুষ
পিছনের ডানা: ডানার গোড়ার (Base) অংশ ঘন সবজে-কালচে আঁশ ও চুলের মতো দাগে ছাওয়া যা ডরসাম ও টর্নাসেও বিস্তৃত হয়েছে ঈষদ হালকা ভাবে। ডরসাম চওড়াভাবে ফ্যাকাশে হলুদ। সাব-টার্মিনাল ও টার্মিনাল অংশ জুড়ে কালো বা গাঢ় খয়েরি চওড়া পটিটি সামনের ডানার তুলনায় সরু। উক্ত টার্মিনাল পটিটি টর্নাস পর্যন্ত বিস্তৃত ও ইহার ভিতরের প্রান্তরেখা বাইরের দিকে বাঁকানো ও খাঁজকাটা। ডিস্কো-সেলুলার ছোপটি বড় এবং দুটি ফ্যাকাশে ছাইরঙা রিং দ্বারা গঠিত। রিং দুটির উপরেরটি ছোট ও নিচেরটি বড়। সিলিয়া (cellia) সামনের ডানার অনুরূপ।
ডানার নিম্নতল : ডানার নিম্নতলের রঙ হালকা কমলা-হলুদ ও হালকা ফ্যাকাশে সবুজ আঁশে ছাওয়া।
সামনের ডানা : ডিস্কো-সেলুলার কালো ছোপটি উপরিতলেরই অনুরূপ। ডানার গোড়া (base) থেকে ডিসকাল অংশ কোস্টার খানিক নিচ থেকে ডরসাম অবধি অংশের রঙ ঈষদ কমলা। বাকি অংশ অর্থাৎ কোস্টা, এপেক্স, পোস্ট-ডিসকাল থেকে টার্মেন ও টর্নাস হালকা হলুদ। সমগ্র হালকা হলুদ অংশ ফ্যাকাশে কালচে-সবুজ আঁশে ছাওয়া। ডানার মধ্য ও নিম্নভাগে পোস্ট-ডিসকাল অংশে কালো ছোপের একটি তেরছা সারি বর্তমান। উক্ত ছোপ-সারির সর্বনিম্ন ছোপটি আকারে বৃহত্তর।
পিছনের ডানা : পিছনের ডানা সম্পূর্ণই হালকা হলুদ এবং ডানার ভিতরের অর্দ্ধ ঘনভাবে ও বহিরার্ধ হালকাভাবে ফ্যাকাশে সবুজ আঁশে ছাওয়া। ডিস্কো-সেলুলার ছোপটি দুটি সুস্পষ্ট ও রুপালি ছোপ দ্বারা গঠিত এবং ফ্যাকাশে স্যামন-গোলাপি রিং দ্বারা আবৃত। পোস্ট-ডিসকাল অংশে খুব অস্পষ্ট, ফ্যাকাশে গোলাপি ছোপের এক তীর্যক সারি বিদ্যমান।
শুঙ্গ, মাথা ও বক্ষদেশ (thorax) উপরিতলে অগ্রভাগে স্যামন-গোলাপি; শুঙ্গের মুগুরের মতো অংশটি কালচে-বাদামি; বক্ষদেশ (thorax) পশ্চাদভাগে ও উদর ফ্যাকাশে সবজে-কালো। পালপি (Palpi), থোরাক্স ও উদর নিম্নতলে হলুদ বর্ণের। স্ত্রী-নমুনা পুরুষ-নমুনা অপেক্ষা নিম্নলিখিতভাবে ভিন্ন:-
ডানার উপরিতলে উভয় ডানার গোড়ার (base) অংশে কালচে আঁশ অধিকতর ঘন ও বিস্তৃতভাবে ছাওয়া (বিশেষত পিছনের ডানায়)। সাব-টার্মিনাল ও টার্মিনাল অংশ জুড়ে অবস্থিত কালো পটিটি অধিকতর চওড়া। সামনের ডানায় কালো অংশে তির্যকভাবে ভেদ করে উজ্জ্বল হলুদ ছোপের একটি সারি বর্তমান যার অগ্রভাগের ৪ টি ছোপ ছোট ও পশ্চাদবর্তী ছোপটি বড়। পিছনের ডানায় ডিস্কো-সেলুলার ছোপটির কেন্দ্রস্থ কালো রিং দুটি অনুপস্থিত এবং পোস্ট-ডিসকাল অংশে অস্পষ্ট হলুদ ছোপের একটি বাঁকানো ও তীর্যক সারি দেখা যায়। স্ত্রী-নমুনায় ডানার নিম্নতল পুরুষেরই হুবহু অনুরূপ।
শুঙ্গ, মাথা, বক্ষদেশ ও উদর উপরিভাগে পুরুষ-নমুনার অনুরূপ, তবে নিম্নতলে পালপি (palpi) ও বক্ষদেশ (thorux) কম-বেশি গোলাপি বর্ণের।
আচরণ
ডার্ক ক্লাউডেড ইয়েলো প্রজাতির উড়ান দ্রুত ও সরলরৈখিক। পাহাড়ের চূড়ায় ও পাহাড়ের ঢালে খোলামেলা জায়গায় এদের দর্শন মেলে। প্রায়শঃই এদের ডানা বন্ধ অবস্থায় ফুল এবং পাতার উপর অবস্থান করে মধু ও রসপান করতে দেখা যায়।  ইহারা সাধারণত নিচু উচ্চতা দিয়ে ওড়ে এবং অন্যান্য ক্লাউডেড ইয়েলো প্রজাতির (সর্বমোট ১৪ প্রজাতির উপস্থিতি ভারতে রয়েছে) সাথে স্বভাবে এদের অনেক মিল। হিমালয়ের ১২০০  থেকে ৩৬৬০ মি. উচ্চতা পর্যন্ত এদের বিচরণ নথিভুক্ত রয়েছে এবং উক্ত উচ্চতা বিশিষ্ট তৃণভূমিতে এদের বিচরণ লক্ষ্য করা যায়। শীতকালে এই প্রজাতির পরিযায়ীতা (migration) দেখা যায় ও এই সময় এরা সমতলভূমিতে নেমে আসে। ফেব্রুয়ারি থেকে ডিসেম্বর প্রায় সারা বছরই এদের উড়ান ও কার্যকলাপ পরিলক্ষিত হয়।
সাই ইং-ওয়েন
সাই ইং-ওয়েন (জন্ম 31 আগস্ট 1956) একজন তাইওয়ানের রাজনীতিবিদ যিনি 2016 সাল থেকে চীন প্রজাতন্ত্রের (তাইওয়ান) রাষ্ট্রপতি হিসেবে দায়িত্ব পালন করেছেন ডেমোক্রেটিক প্রগ্রেসিভ পার্টির (ডিপিপি) সদস্য, সাই তাইওয়ানের প্রথম মহিলা প্রেসিডেন্ট । তিনি 2020 থেকে 2022 সাল পর্যন্ত ডিপিপির চেয়ার হিসেবে কাজ করেছেন এবং এর আগেও 2008 থেকে 2012 এবং 2014 থেকে 2018 পর্যন্ত
তিনি তাইপেইতে বেড়ে ওঠেন এবং আইন ও আন্তর্জাতিক বাণিজ্য অধ্যয়ন করেন এবং পরে ন্যাশনাল তাইওয়ান ইউনিভার্সিটি থেকে এলএলবি এবং কর্নেল ল স্কুল থেকে এলএলএম অর্জনের পর সোচো ইউনিভার্সিটি স্কুল অফ ল এবং ন্যাশনাল চেংচি ইউনিভার্সিটিতে আইনের অধ্যাপক হন। তিনি পরে লন্ডন স্কুল অফ ইকোনমিক্স অ্যান্ড পলিটিক্যাল সায়েন্সে আইন অধ্যয়ন করেন, যার শিরোনাম ছিল তার থিসিস "অন্যায্য বাণিজ্য অনুশীলন এবং সুরক্ষামূলক কর্ম", এবং তাকে পিএইচ.ডি. লন্ডন বিশ্ববিদ্যালয় থেকে আইনে। 1993 সালে, একজন স্বাধীন (দলীয় অধিভুক্তি ছাড়া) হিসাবে, তিনি তৎকালীন ক্ষমতাসীন দল কুওমিনতাং (কেএমটি) কর্তৃক ডব্লিউটিও বিষয়ক বাণিজ্য আলোচক সহ একাধিক সরকারী পদে নিযুক্ত হন এবং বিশেষ রাষ্ট্রের প্রধান খসড়ার একজন ছিলেন- রাষ্ট্রপতি লি তেং-হুই-এর অধীনে রাষ্ট্রের মধ্যে সম্পর্কের মতবাদ।
চেন শুই-বিয়ানের রাষ্ট্রপতির প্রথম মেয়াদে, সাই মেইনল্যান্ড অ্যাফেয়ার্স কাউন্সিলের মন্ত্রী হিসেবে দায়িত্ব পালন করেন। তিনি 2004 সালে ডিপিপি-তে যোগদান করেন এবং আইনসভা ইউয়ানের একটি ডিপিপি-মনোনীত অ্যাট-লার্জ সদস্য হিসাবে সংক্ষিপ্তভাবে দায়িত্ব পালন করেন এবং তারপর 2007 সালে মন্ত্রিসভার গণ পদত্যাগ না হওয়া পর্যন্ত প্রিমিয়ার সু সেং-চ্যাং- এর অধীনে ভাইস প্রিমিয়ার হিসেবে নিযুক্ত হন। 2008 সালে রাষ্ট্রপতি নির্বাচনে ডিপিপির পরাজয়ের পর, তিনি ডিপিপির পার্টির চেয়ারম্যান হিসেবে নির্বাচিত হন, কিন্তু 2012 সালের রাষ্ট্রপতি নির্বাচনে পার্টি হেরে গেলে তিনি পদত্যাগ করেন।
সাই 2020 সালের টাইমের সবচেয়ে প্রভাবশালী ব্যক্তিদের মধ্যে একজন হিসেবে মনোনীত হন এবং 2021 সালের কমলা হ্যারিসের পরে ফোর্বসের সবচেয়ে শক্তিশালী মহিলা এবং #2 মহিলা রাজনীতিবিদদের তালিকায় #9 ছিলেন। আন্তর্জাতিকভাবে, সাই COVID-19 মহামারীতে তার প্রতিক্রিয়ার জন্য প্রশংসিত হয়েছে, এবং গণপ্রজাতন্ত্রী চীন সরকারের চাপে দাঁড়ানোর জন্য। সেই মাসের শুরুতে স্থানীয় নির্বাচনে তার দলের দুর্বল পারফরম্যান্সের কথা উল্লেখ করে 2022 সালের নভেম্বরে ডেমোক্রেটিক পিপলস পার্টির (ডিপিপি) প্রধান পদ থেকে পদত্যাগ করেন সাই।
১৫১১
১৫১১ গ্রেগরীয় বর্ষপঞ্জির একটি সাধারণ বছর।
সৌদি আরবে পুঁজিবাজার কর্তৃপক্ষ টাওয়ার
পাবলিক ইনভেস্টমেন্ট ফান্ড (পিআইএফ) টাওয়ার হলো সৌদি আরবের রিয়াদে অবস্থিত আকাশচুম্বী ভবন । ২০১০ সালে নির্মাণ শুরু হয় এবং ২০১৪ সালে শীর্ষস্থানীয় বিল্ডিং-এ পরিণত হয়। এটি কিংডম সেন্টার এবং বুর্জ রাফালকে ছাড়িয়ে রিয়াদের সবচেয়ে উঁচু ভবনে পরিণত হয়। এইচওকে এবং ওমরানিয়া দ্বারা ডিজাইন করা। ৭৬-তলা পিআইএফ টাওয়ারটি বিশ্বের সবচেয়ে উচ্চ প্রযুক্তির আকাশচুম্বী ভবনগুলির মধ্যে একটি। এটি কিং আব্দুল্লাহ ফাইন্যান্সিয়াল ডিস্ট্রিক্টের কেন্দ্রবিন্দু।
টাওয়ারটিএলইইডি গোল্ড সার্টিফিকেশনের লক্ষ্যে রয়েছে। এতে একটি পর্যবেক্ষণ ডেক, দ্বিতল অলিন্দের পাশাপাশি দ্বি-উচ্চতা স্কাই লবি, একটি উদ্ভাবনী টুইন এলিভেটর সিস্টেম রয়েছে। এখানে দুটি ক্যাব একটি একক শ্যাফ্টে চলাচল করে এবং একটি ফিটনেস সেন্টার, পুলসহ বিভিন্ন সুবিধা এবং ক্যাফেটেরিয়া আছে।
হুয়ান গাউতো
হুয়ান কার্লোস গাউতো (Juan Gauto, ; জন্ম: ২ জুন ২০০৪; হুয়ান গাউতো নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব উরাকান এবং আর্জেন্টিনা জাতীয় অনূর্ধ্ব-২০ দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।
প্রারম্ভিক জীবন
হুয়ান কার্লোস গাউতো ২০০৪ সালের ২রা জুন তারিখে আর্জেন্টিনার পেরিতো মোরেনোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
গাউতো আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০২২ সালের ৭ই আগস্ট তারিখে তিনি উরুগুয়ে অনূর্ধ্ব-২০ দলের বিরুদ্ধে ম্যাচে আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।
গাউতো নিজের দেশে অনুষ্ঠিত ২০২৩ ফিফা অনূর্ধ্ব-২০ বিশ্বকাপের জন্য ২০২৩ সালের ৩রা মে তারিখে হাভিয়ের মাসচেরানো দ্বারা ঘোষিত আর্জেন্টিনা অনূর্ধ্ব-২০ দলের ২১ সদস্যের চূড়ান্ত দলে স্থান পেয়েছেন।
.এইচটি
.এইচটি হল হাইতির ইন্টারনেট কান্ট্রি কোড টপ-লেভেল ডোমেইন (সিসিটিএলডি)। .এইচটি প্রথম ১৯৯৭ সালে চালু করা হয়েছিল। যদিও এটি মূলত হাইতির নাগরিক এবং ব্যবসার উদ্দেশ্যে চালু করা হয়েছিল, কিন্তু বিশ্বের যে কেউ .এইচটি ডোমেইন নামে নিবন্ধন করতে পারবে।
জাকেরানা কেরালেনসিস
'জাকারানা কেরালেনসিস' (সাধারণ নাম: ''ভারিকোসোজ ব্যাঙ', 'কেরালার ওয়ার্ট ব্যাঙ' বা 'ডুবাইসের পাহাড়ের ব্যাঙ') ভারতের এক প্রজাতির ব্যাঙ। মূলত ১৮৭৬ সালে অ্যালবার্ট গুনথার দ্বারা বর্ণিত, বর্তমান সময়ের কেরালেন্সিস, যার অর্থ "কেরালার", ১৯৮১ সালে আলাইন ডুবাইস দ্বারা প্রতিস্থাপনের মাধ্যমে  প্রবর্তিত হয়েছিল।
বিববরণ
এই প্রজাতির ব্যাঙ গুলি দুটি শক্তিশালী তির্যক সিরিজে চোনার অভ্যন্তরীণ পূর্ববর্তী কোণগুলি থেকে শুরু হয়ে থাকে । মাথাটি মাঝারিভাবে আকারের আকারের । এর সাথে স্নুটে প্রদর্শিত হয়  আন্ত-কক্ষপথের স্থানটি উপরের চোখের পাতার প্রস্থের দুই-তৃতীয়াংশ। টাইপানামটি পৃথক এবং চোখের ব্যাসার্ধ প্রায় তিন-চতুর্থাংশ। আঙুলগুলি মাঝারি, অবচেতন এবং প্রথমটি দ্বিতীয়টির বাইরেও প্রসারিত। পায়ের আঙ্গুলগুলি মাঝারিভাবে বেশ উন্নত এবং প্রায় সম্পূর্ণ ওয়েবেড। সাব-আর্টিকুলার টিউবারক্লগুলি বিশিষ্ট এবং অভ্যন্তরীণ মেটাটারসাল টিউবার্কাল ডিম্বাকৃতি, সংকুচিত এবং প্রথম পায়ের আঙ্গুলের চেয়ে অর্ধেকেরও কম লম্বা। এটিতে একটি ছোট গোলাকার বহিরাগত মেটাটারসাল টিউবার্কালও রয়েছে। যখন পিছনের পাটি টানানো হয় তখন টিবিও-টার্সাল বক্তৃতাটি টানটান গোছাতে পৌঁছে যায়। উপরের অংশে অসংখ্য অত্যন্ত বিশিষ্ট ওয়ার্স এবং সংক্ষিপ্ত গ্রন্থিযুক্ত ভাঁজ রয়েছে। উপরে ধূসর বা বাদামী,  উরু কালো, সাদা-মার্বেল এর বাধা দিক; কখনও কখনও একটি ব্রড লাইট ভার্চুয়াল ব্যান্ড। পুরুষের দুটি অভ্যন্তরীণ ভোকাল থলি রয়েছে ।
বাসস্থান ও আচরণ
দক্ষিণ ভারতের পশ্চিম ঘাটে জাকারানার কেরালেনসিস পাওয়া যায়। জাকারানার কেরালেনসিস গুজরাত, উত্তর-পশ্চিম ভারত এবং সম্ভবত মধ্য নেপাল এবং উত্তর-পূর্ব ভারত থেকে পাওয়া গেছে, তবে পশ্চিমাঞ্চলের  ঘাটের বাইরের কোনও রেকর্ড এই প্রজাতির উল্লেখ করেছে কিনা তা জানা যায় নাই।
আরো দেখুন
, উভচর প্রাণীর প্রজাতি।
কঞ্চে
বেদম (২০১০) ছবির চলচ্চিত্রায়নের সময় বিশাখাপত্তনমের এক সংগ্রহালয়ে সংরক্ষিত একটি বোমা দেখে কৃষ এই ছবির বিষয়বস্তু নিয়ে গবেষণা শুরু করেন। উক্ত বোমাটি জাপান সাম্রাজ্যের সেনাবাহিনী কর্তৃক নিক্ষিপ্ত হয়েছিল। কৃষ এই ছবিটিকে তার সবচেয়ে উচ্চাকাঙ্ক্ষী প্রকল্প মনে করতেন। সাড়ে নয় মাসে তিনি ছবির চিত্রনাট্য রচনার কাজ শেষ করেন। চিরন্তন ভট্ট এই ছবিতে সুরারোপ করেন। তেলুগু ছবিতে এটিই ছিল তার প্রথম কাজ। ঘন শেখর ভি. এস. ছিলেন ছবির আলোকচিত্র পরিচালক; সাহি সুরেশ ছিলেন শিল্প নির্দেশক এবং সাই মাধব বুররা ছবির সংলাপ রচনা করেন। ২০১৫ সালের ২৭ ফেব্রুয়ারি হায়দ্রাবাদে ছবির প্রধান চিত্রগ্রহণের কাজ শুরু হয়। কঞ্চে তাতিপক, দ্রক্ষরামম, কপোতবরম ও পলকোল্লুর কাছে পেরুরু অগ্রহারমে চলচ্চিত্রায়িত হয়েছিল। অধিকাংশ সেটই তৈরি হয়েছিল হায়দ্রাবাদের রামোজি ফিল্ম সিটিতে। যুদ্ধের দৃশ্যগুলি চলচ্চিত্রায়িত হয়েছিল জর্জিয়াতে এবং জর্জিয়া মিলিটারি ইনস্টিটিউট নামে এক সামরিক প্রশিক্ষণ বিদ্যালয় ছবির ইউনিটের জন্য ৭০০টি বন্দুক, চারটি ট্যাংক ও একটি মেশিনগানের ব্যবস্থা করে দিয়েছিল। ২০১৫ সালের ৬ জুলাই প্রধান চিত্রগ্রহণের কাজ শেষ হয়। কঞ্চে ছবিটি চলচ্চিত্রায়িত হয়েছিল ৫৫ দিনে, তার মধ্যে জর্জিয়াতে শুটিং হয় ৩৫ দিন।
তেলুগু চলচ্চিত্র জগতে প্রথম দ্বিতীয় বিশ্বযুদ্ধ-কেন্দ্রিক ছবি হিসেবে প্রচারিত কঞ্চে ২০১৫ সালের ২২ অক্টোবর বিশ্বব্যাপী ৭০০টি প্রেক্ষাগৃহে মুক্তি পায়। ছবিটি সমালোচকদের প্রশংসাও অর্জন করে। ১৮ কোটি টাকা নির্মাণব্যয়ে নির্মিত ছবিটি মোট লাভ করে ২০ কোটি টাকা এবং সেই বছরের চতুর্দশ সর্বাধিক বাণিজ্যসফল তেলুগু ছবি ঘোষিত হয়। কঞ্চে ৬৩তম জাতীয় চলচ্চিত্র পুরস্কার অনুষ্ঠানে শ্রেষ্ঠ তেলুগু ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার এবং রাজ্যের জাতীয় সংহতি বিষয়ক চলচ্চিত্রের জন্য সরোজিনী দেবী পুরস্কার অর্জন করে। অল লাইটস ইন্ডিয়া আন্তর্জাতিক চলচ্চিত্র উৎসবের ২০১৬ সংস্করণেও ছবিটি প্রদর্শিত হয়।
কাহিনি-সারাংশ
১৯৩৬ সালে মাদ্রাজ প্রেসিডেন্সির মাদ্রাজ কালচারাল ক্লাবে ধুপতি হরিবাবুর সঙ্গে রচকোন্ডা সীতাদেবীর আলাপ হয়। সেদিন ছিল সীতাদেবীর জন্মদিন। আলাপ করে দু’জনে জানতে পারেন যে তারা দু’জনেই মাদ্রাজ বিশ্ববিদ্যালয়ের শিক্ষার্থী। সীতাদেবী ছিলেন রচকোন্ডা এস্টেটের রাজকুমারী; অন্যদিকে হরিবাবু ছিলেন নিম্নবর্ণীয় এবং স্থানীয় এক নাপিতের নাতি। হরিবাবু ও সীতাদেবী যখন স্নাতক পরীক্ষায় উত্তীর্ণ হন, ততদিনে তাদের মধ্যে একটি প্রণয়ের সম্পর্ক গড়ে উঠেছে। পরীক্ষার পর সীতাদেবী রওনা হন তার শহর দেবরকোন্ডার উদ্দেশ্যে। সীতাদেবীর দাদা ঈশ্বরের সঙ্গে হরিবাবুর আলাপ হয় এবং দু’জনের মধ্যে বন্ধুত্বও স্থাপিত হয়।
দ্বিতীয় বিশ্বযুদ্ধের সময় মিত্রবাহিনীর সদস্য রাষ্ট্র হিসাবে ভারতের ব্রিটিশ সরকার পঁচিশ লক্ষেরও বেশি ভারতীয় স্বেচ্ছাসেবক সৈন্য প্রেরিত হয়েছিল অক্ষশক্তির বিরুদ্ধে ব্রিটিশ নিয়ন্ত্রণাধীনে যুদ্ধ করার জন্য। হরিবাবু ক্যাপ্টেন হিসেবে সেই বাহিনীতে যোগ দেন। এদিকে ঈশ্বর তখন বাহিনীর কর্নেল এবং হরিবাবুর কমান্ডিং অফিসার। ১৯৪৪ সালের মে মাসে ইতালীয় অভিযানে নাৎসিরা ভারতীয় সেনাবাহিনীকে আক্রমণ ও বন্দী করে। হরিবাবু, তার বন্ধু দাসু ও অন্য তিন সৈন্য পালিয়ে যেতে সক্ষম হন। তারা বন্দী বাহিনীকে রক্ষা করার ও নাৎসিদের পিছু নেওয়ার সিদ্ধান্ত নেন। তারা এক ইতালীয় রুটি-প্রস্তুতকারকের বাড়িতে আশ্রয় নেন। সেই ব্যক্তির নাতনি তাদের নাৎসিদের হাত থেকে রক্ষা করেন। মেয়েটির কাছে থেকে তারা জানতে পারেন, নাৎসিরা জন্মসূত্রে ইহুদি এক জার্মান ডাক্তারের শিশুকন্যাকে হত্যা করতে চাইছে।
হরিবাবুর মৃত্যু দেখে ঈশ্বর মানসিকভাবে আঘাত পান। তিনি হরিবাবুর দেহটি ফিরিয়ে আনেন তাদের গ্রামে। যুদ্ধের সময় সীতাদেবীকে সম্বোধন করে হরিবাবুর লেখা একটি চিঠিও তিনি পড়ে শোনান এবং অনুধাবন করেন মানুষকে জাতের নিরিখে ভাগ করে দেওয়া উচিত না। গ্রামে পৌঁছে তিনি হরিবাবুর ঠাকুরদাকে একটি কবর খনন করতে বলেন। ঈশ্বর বলেন, হরিবাবু ছিলেন এক মহৎ মানুষ, সৈন্য, প্রেমিক, পুত্র এবং সর্বোপরি এমন এক ভালো বন্ধু যাকে তিনি কোনদিনও চিনতে পারেননি। তিনি স্বীকার করেন যে, জাতপাতের সীমারেখা না থাকলে সীতাদেবীকে নিয়ে সুখে সংসার করতে পারতেন হরিবাবু। তিনি হরিবাবুকে কুর্নিশ জানান। পেডাবাবুর আদেশে বেড়াটি সরিয়ে দেওয়া হয় এবং মানুষ সুখে কালাতিপাত করতে থাকে।
ক্রমবিকাশ
বিশাখাপত্তনমে বেদম (২০১০) ছবির চলচ্চিত্রায়নের সময় কৃষ একটি সংগ্রহালয়ে গিয়েছিলেন। সেখানকার প্রদর্শনীতে দ্বিতীয় বিশ্বযুদ্ধের সময় শহরে জাপান সাম্রাজ্যের সেনাবাহিনীর ফেলে যাওয়া একটি বোমা রাখা ছিল। পার্ল হারবার আক্রমণের অনুরূপ পরিস্থিতি সৃষ্টির উদ্দেশ্যে বোমাটি ব্যবহার করা হয়েছিল। এই বিষয়ে আরও পড়াশোনা করে কৃষ জানতে পারেন যে, দ্বিতীয় বিশ্বযুদ্ধে পঁচিশ লক্ষেরও বেশি ভারতীয় সৈনিক অংশ নিয়েছিলেন এবং ভারতের ব্রিটিশ সরকার পশ্চিম গোদাবরী জেলার মাধবরাম থেকে ২০০০ তেলুগুভাষীকেও যুদ্ধে প্রেরণ করে। সাড়ে নয় মাস ধরে কৃষ ছবির চিত্রনাট্য নিয়ে কাজ করেন। ছবির জন্য বিস্তারিতভাবে যথাযথ তথ্য সংগ্রহকেই তিনি এই দেরির কারণ হিসেবে দর্শিয়েছিলেন। অধিকাংশ তথ্য কৃষ সংগ্রহ করেছিলেন গুগল সার্চ ইঞ্জিন ব্যবহার করে। এই কাজের জন্য দু’টি দলও নিয়োগ করেছিলেন—একটি ভারতে ও অপরটি ইতালিতে। তিনি ১৯৩০-এর দশকের প্রেক্ষাপটে একটি প্রেমকাহিনি উপস্থাপনার সিদ্ধান্ত নেন এবং জাতি, দেশ, বর্ণ ও ধর্মের মধ্যে ছোটো ছোটো বিভাজনরেখাগুলির উপর আলোকপাত করেন।
জানা যায়, ২০১৫ সালের জানুয়ারি মাসে গব্বর ইজ ব্যাক ছবির প্রযোজনার সময় কৃষ বরুণ তেজের সাথে কাজ করেন। কৃষের ব্যানার ফার্স্ট ফ্রেম এন্টারটেইনমেন্টের সঙ্গে যৌথভাবে ঊষাকিরণ মুভিজের ব্যানারে কঞ্চে ছবিটি প্রযোজনা করার কথা ছিল রামোজি রাওয়ের। প্রজ্ঞা জয়সওয়াল গব্বর ইজ ব্যাক ছবির জন্য অডিশন দিয়েছিলেন। তিনিই কঞ্চে ছবির নায়িকা চরিত্রে অভিনয়ের জন্য চুক্তিবদ্ধ হন। ২৭ ফেব্রুয়ারি প্রাতিষ্ঠানিকভাবে হায়দ্রাবাদে ছবির কাজ শুরু হয় এবং এটির নামকরণ করা হয় কঞ্চে। কঞ্চে শব্দটির বাংলা অর্থ বেড়া। কৃষের কথায়, ছবিটির বিষয়বস্তু হল বন্ধুত্বে একটি বেড়ার প্রভাব। ১ সেপ্টেম্বর দ্বিতীয় বিশ্বযুদ্ধের ৭৫তম বার্ষিকীতে কৃষ ইন্দো-এশিয়ান নিউজ সার্ভিসকে বলেন যে, কঞ্চে হল তাঁর "সর্বাপেক্ষা উচ্চাকাঙ্ক্ষী প্রকল্প" এবং এটিই দ্বিতীয় বিশ্বযুদ্ধের প্রেক্ষাপটে নির্মিত প্রথম তেলুগু ছবি।
সাই মাধব বুররা ইতিপূর্বে কৃষ্ণং বন্দে জগদ্গুরুম্‌ (২০১৩) ছবিতে কৃষের সঙ্গে কাজ করেছিলেন। তিনি এই ছবিতেও সংলাপ রচনার জন্য চুক্তিবদ্ধ হন। ভি. এস. ঘনশেখর ছবির আলোকচিত্র পরিচালক এবং সাহি সুরেশ ছবির শিল্প নির্দেশক হিসাবে নির্বাচিত হন। অল্প বয়সে পড়াশোনা ছেড়ে দিয়েছিলেন বলে সুরেশ দ্বিতীয় বিশ্বযুদ্ধ সম্পর্কে বিশেষ কিছুই জানতেন না। তাই তিনি তিন-চার মাস যুদ্ধ-বিষয়ক পুরনো ছবি ও যুদ্ধের সম্পর্কে পড়াশোনা করেন। চিরন্তন ভট্ট এর আগে গব্বর ইজ ব্যাক ছবিতে কৃষের সঙ্গে কাজ করেছিলেন। তিনি এই ছবিতেও সুরারোপের জন্য চুক্তিবদ্ধ হন। কঞ্চে ছবির মাধ্যমেই চিরন্তন তেলুগু চলচ্চিত্র জগতে প্রবেশ করেন। রাম কৃষ্ণ আররম ও সুরজ জগতপ ছবিটি সম্পাদনা করেন। কঞ্চে ছবিটি প্রযোজিত হয় ১৮ কোটি টাকা।
কলাকুশলী নির্বাচন
বরুণ তেজ ব্রিটিশ ভারতীয় সেনাবাহিনীর ক্যাপ্টেন ধুপতি হরিবাবুর চরিত্রে অভিনয় করেন। হরিবাবুর চরিত্রের প্রথম পর্যায়টিকে বরুণ তেজ বর্ণনা করেন এক তেইশ বছরের "কলেজ-উত্তীর্ণ, ভবিষ্যৎ ভাবনা-শূন্য, শান্তস্বভাবের" ছেলে হিসাবে। কাহিনির সময়গত প্রেক্ষাপটের পরিপ্রেক্ষিতে তাঁকে নিজের শব্দচয়নকে বদল করে নিতে হয় এবং পুরনো তেলুগু ছবির অভিনেতাদের সংলাপ বলার ধরনটি অনুসরণ করতে হয়। দ্বিতীয় পর্যায়ের জন্য বরুণ তেজ সেনাবাহিনীর এক আধিকারিকের থেকে সৈন্যদের শারীরিক ভাষা, বন্দুক ধরা ও অন্যান্য বিষয়ে প্রশিক্ষণ নেন। সেই সঙ্গে তিনি সেভিং প্রাইভেট রায়ান (১৯৮৮), দ্য থিন রেড লাইন (১৯৯৮), ইনগ্লোরিয়াস বাস্টার্ডস (২০০৯) ও ফিউরি (২০১৪) ইত্যাদি ছবিগুলিও দেখেন। ভারত ও জর্জিয়ার কর্মসূচির ফাঁকে এক সপ্তাহেরও কিছু বেশি সময়ের জন্য তিনি একটি বুট ক্যাম্পেও ট্রেনিং নেন। জর্জিয়ায় যুদ্ধের দৃশ্যগুলি শ্যুটিং-এর সময় বরুণ তেজের হাতে একটি আসল থমসন সাবমেশিন গান দেওয়া হয়েছিল। ১৯৩৯ সালে নির্মিত সেই অস্ত্রটি প্রকৃত যুদ্ধের সময়ও ব্যবহার করা হয়েছিল।
কর্নেল ঈশ্বর প্রসাদের চরিত্রে অভিনয়ের জন্য নির্বাচিত হয়েছিলেন নিকিতিন ধীর। কারণ, কৃষ বরুণ তেজের ভাবনার অভিপ্রকাশের সঙ্গে খাপ খাওয়াতে পারেন এমন একজন অভিনেতাকে চাইছিলেন এবং চেন্নাই এক্সপ্রেস (২০১৩) ছবিতে নিকিতিনের অভিনয় দেখে তিনি আপ্লুত হয়েছিলেন। শ্রীনিবাস অবসরল হরিবাবুর বন্ধু তথা অপর স্বেচ্ছাসেবী সৈনিক দাসুর চরিত্রে অভিনয় করেন। এই চরিত্রটি তেলুগু কবি ও লেখক শ্রী শ্রীকে নিজের বন্ধু শ্রীনিবাস রাও হিসাবে উল্লেখ করে। অবসরলও হায়দ্রাবাদে বন্দুকের ব্যবহার শিক্ষা করেন এবং বরুণ তেজের সঙ্গে সেনাবাহিনীর এক আধিকারিকের থেকে সৈনিকের শারীরিক ভাষা ও অন্যান্য বিষয়ে প্রশিক্ষণ গ্রহণ করেন।
হরিবাবুর ঠাকুরদা ও সীতাদেবীর ঠাকুরমার চরিত্রে অভিনয় করেন যথাক্রমে গোল্লাপুডি মারুতি রাও ও সওকার জানকী। মাদ্রাজ কালচারাল ক্লাবের (যেখানে হরিবাবু পার্ট-টাইমের কর্মচারী ছিলেন) পিয়ানো-বাদকের চরিত্রে চলচ্চিত্রকার সিঙ্গীতম শ্রীনিবাস রাওয়ের একটি ক্যামিও উপস্থিতি দেখা যায় এই ছবিতে। রাওয়ের ক্যামিওটিকে কৃষ একটি "বর্ণময়" উপস্থিতি হিসাবে বর্ণনা করেন এবং বলেন যে তাঁর চেহারাটি কেন্টাকি ফ্রাইড চিকেনের প্রতিষ্ঠাতা কর্নেল স্যান্ডার্সের চেহারা থেকে অনুপ্রাণিত হয়ে সৃষ্টি করা হয়েছিল। ছবির জন্য বাহিনী গঠন করতে সাতশো লোকের প্রযোজন পড়েছিল এবং স্থানীয় লোকজন ছাড়াও প্রায় একশো জন অনাবাসী ভারতীয়কে ছবির ইউনিটের সঙ্গে যুক্ত করা হয়েছিল। ছবির সেটে নিয়ে যাওয়ার আগে তাঁদের সবাইকে আনুষ্ঠানিকভাবে প্রশিক্ষণও দেওয়া হয়।
চলচ্চিত্রায়ন
হায়দ্রাবাদে ২০১৫ সালের ২৭ ফেব্রুয়ারি ছবির প্রিন্সিপল ফোটোগ্রাফির কাজ শুরু হয়। অন্ধ্রপ্রদেশের পূর্ব গোদাবরী জেলার রাজোলের কাছে তাতিপক গ্রামে ২৩ মার্চ দ্বিতীয় কর্মসূচির সূত্রপাত ঘটে। দ্রক্ষরামম ও কপোতবরম ছাড়া ছবির গ্রাম্য দৃশ্যুগুলির শ্যুটিং হয়েছিল পলকোল্লুর অগ্রহরমে। কারণ কৃষ অনুন্নত পরিকাঠামো ও প্রাসাদ সহ একটি সেকেলে জনবসতি চাইছিলেন, যেটির সঙ্গে প্রাক্‌-স্বাধীনতা যুগের জনবসতির মিল আছে। ছবির কর্মীরা তারপর ফুল ও ফলের বাজার বসান এবং পুরনো সস্তা জিনিসের একটি বাজার থেকে পুরনো শিল্পকর্ম কিনে আনেন। ভালো রাস্তাঘাট বানিয়ে দেওয়ার বিনিময়ে স্থানীয় লোকজনও ছবির নির্মাতাদের দিকে সাহায্যের হাত বাড়িয়ে দিয়েছিলেন। অন্যান্য গ্রামে যেখানে পরিকাঠামো অপেক্ষাকৃত ভালো ছিল, সুরেশ ও তাঁর কর্মীরা গ্রামের প্রধানদের সঙ্গে কথা বলে রাস্তার অধিকাংশ বালি ও কাদায় ঢেকে নেন। ছবির শ্যুটিং-এর জন্য বাড়িগুলিকে সাদা রং করে নেওয়া হয় এবং পরে সেগুলির পুরনো রং ফিরিয়ে দেওয়া হয়।
সামরিক বিদ্যালয় জর্জিয়া মিলিটারি ইনস্টিটিউট থেকে বরাদ্দ করা ৭০০টি বন্দুক, চারটি ট্যাংক ও একটি মেশিন গান যুদ্ধের দৃশ্যগুলির জন্য ব্যবহৃত হয়েছিল। জর্জিয়ান সশস্ত্র বাহিনী ছবির ইউনিটকে অস্ত্রগুলি যথাযথভাবে ব্যবহারের প্রশিক্ষণ দেয়। প্রতিটি ট্যাংকের দৈনিক ভাড়া ছিল ৫০০০ ডলার। সুরেশ ও তাঁর দল আরেকটি ট্যাংকের নকশা প্রস্তিত করেছিলেন। প্রতিদিন কয়েক হাজার বুলেটের দরকার হত এবং ১৫ জনকে নিযুক্ত করা হয়েছিল বন্দুকগুলি লোড করার জন্য। শেষ দিনে ক্ল্যাইম্যাক্স পর্বের শ্যুটিং-এ বরুণ তেজ ৭০০০টিরও বেশি বুলেট ব্যবহার করেছিলেন। কয়েকটি বোমা বিস্ফোরণের দৃশ্য চলচ্চিত্রায়নের জন্য ছবির ইউনিট কয়েকজন হলিউড টেকনিশিয়ানের পরামর্শ নেয়। মোট ৫৫ দিন শ্যুটিং-এর পর প্রিন্সিপল ফোটোগ্রাফির কাজ শেষ হয় ৬ জুলাই।
সংগীত
কঞ্চে ছবির প্রাতিষ্ঠানিক সাউন্ডট্র্যাকে সুরারোপ করেছিলেন চিরন্তন ভট্ট। এটিতে মোট ছয়টি ট্র্যাক ছিল। তার মধ্যে একটি ছিল যন্ত্রসংগীতে সৃষ্ট ছবির থিম সংগীত। অবশিষ্ট পাঁচটি গানের কথা রচনা করেন শ্রীবেন্নেলা সীতারামশাস্ত্রী। কঞ্চে ছবির মাধ্যমেই চিরন্তন দক্ষিণ ভারতীয় চলচ্চিত্রে পদার্পণ করেন। কৃষ চিরন্তনের সঙ্গে কাজ করেন গব্বর ইজ ব্যাক ছবিতে। চিরন্তনকে তিনি কঞ্চে ছবির একটি গানে সুরারোপ করতে বলেন। সেই কাজে সন্তুষ্ট হয়ে কৃষ তাঁকে এই ছবিতে সংগীত পরিচালক হিসাবে চুক্তিবদ্ধ করেন। চিরন্তনের মনে হয় কঞ্চে ছবিটি "একটি গভীর ও আবেগময় কাহিনি" হতে চলেছে। তাই তিনি নিশ্চিত করেন যাতে ছবির সংগীত নির্দিষ্ট কোনও শ্রেণির জন্য সামগ্রিকভাবে প্রযোজ্য না হয় এবং ছবির মাত্রার সঙ্গে সামঞ্জস্যপূর্ণ হয়।
সুরারোপের সময় কৃষ ইলাইয়ারাজা ও এম. এম. কীরবাণীর কিছু সৃষ্টিকর্মের উদাহরণ তুলে ধরেন চিরন্তনের সামনে। বাদ্যের ক্ষেত্রে চিরন্তন প্রধানত ব্যবহার করেন তবলা তরঙ্গ ও সরোদ। কারণ, তাঁর মনে হয়েছিল এই ছবির গানগুলিকে "প্রভূত পরিমাণে মনের খেয়াল ও আবেগ প্রকাশ করতে হবে"। চারুকেশী রাগে নিবদ্ধ "নিজামেনানি নাম্মানি" গানটিতে শ্রেয়া ঘোষালের সাথে অতিরিক্ত কণ্ঠ দেন নন্দিনী শ্রীকর। তবে ঘোষালের নাম অ্যালবামে প্রকাশ করা হয়নি। "ইটু ইটু আনি চিটিকেলু এব্বারিবো" গানটির একটি স্থূল সংস্করণ অভয় যোধপুরকর তাঁর এক বন্ধুর স্টুডিওতে দুই ঘণ্টার মধ্যে রেকর্ড করেন। চিরন্তন কণ্ঠস্বরটিকে সঙ্গত বিবেচনা করে কোনও রকম সংশোধন ছাড়াই গানটি চূড়ান্ত সংস্করণ হিসাবে গ্রহণ করেন। "ইটু ইটু আনি চিটিকেলু এব্বারিবো" ও "ভগ ভগমণি" গান দু’টি যথাক্রমে নটভৈরবী ও কামবর্ধিনী রাগে নিবদ্ধ। অন্যদিকে "রা মুন্ডাডুগেড্ডাম" গানে চিরন্তনি চারুকেশী ও কামবর্ধিনী দু’টি রাগকেই ব্যবহার করেছিলেন।
"নিজামেনানি নাম্মানি" গানটির একটি টিজার ইউটিউবে প্রকাশের পর বরুণ তেজ হায়দ্রাবাদের রেডিওসিটি এফএম স্টেশনে গণেশ চতুর্থীর প্রাক্‌-সন্ধ্যায় (১৭ সেপ্টেম্বর, ২০১৫) অভয় ও শ্রেয়ার দ্বৈতকণ্ঠে গীত "ইটু ইটু আনি চিটিকেলু এব্বারিবো" গানটি প্রকাশ করেন। সেই দিনই হায়দ্রাবাদে একটি প্রচারমূলক অনুষ্ঠানে আদিত্য মিউজিকের লেবেলে প্রকাশিত সাউন্ডট্র্যাক অ্যালবামটি প্রকাশিত হয়। উক্ত অনুষ্ঠানে সম্মানিত অতিথি হিসাবে উপস্থিত ছিলেন অভিনেতা রাম চরণ।
দ্য হিন্দু পত্রিকার কার্তিক শ্রীনিবাসন "নিজামেনানি নাম্মানি" গানটিকে সাউন্ডট্র্যাকের শ্রেষ্ঠ গান বলে উল্লেখ করেন এবং শ্রেয়া ও নন্দিনীর সংগীত উপস্থাপনারও প্রশংসা করেন। দ্য টাইমস অফ ইন্ডিয়া সাউন্ডট্র্যাকটিকে ৫-এর মধ্যে ৩.৫ তারকা রেটিং দেয় এবং সেটির বিষয়গত শৈলী সম্পর্কে লেখে: "[এটি] আজকালকার দিনের গতানুগতিক গান ও নাচের থেকে এক আনন্দদায়ক পরিবর্তন"। বিহাইন্ডউডস সাউন্ডট্র্যাকটিকে ৫-এর মধ্যে ৩.২৫ তারকা রেটিং দিয়ে বলে যে: "[এটি] শ্রুতিমধুর এক সাংগীতিক ও কাব্যময় উৎসব"।
ট্র্যাক তালিকা
মুক্তি ও প্রতিক্রিয়া
প্রথমে ঠিক ছিল ২০১৫ সালের ২ অক্টোবর কঞ্চে বিশ্বব্যাপী মুক্তি লাভ করবে। কিন্তু পুলি ও সিং ইজ ব্লিং ছবির মুক্তির সঙ্গে সংঘাত এড়াতে এই ছবির মুক্তি ৬ নভেম্বর পর্যন্ত পিছিয়ে দেওয়া হয়। অখিল: দ্য পাওয়ার অফ জুয়া ছবিটি ২২ অক্টোবর বিশ্বব্যাপী মুক্তি পাওয়ার কথা ছিল। কিন্তু পোস্ট-প্রোডাকশনে একটু দেরির কারণে সেই ছবির মুক্তি পিছিয়ে যায়। পরিবর্তে স্থির হয় বিজয়াদশমী উৎসব উপলক্ষ্যে ২২ অক্টোবর কঞ্চে ছবিটি মুক্তি পাবে। অন্ধ্রপ্রদেশ ও তেলঙ্গানার ৪০০টি প্রেক্ষাগৃহে এবং ভারতের অন্যান্য অঞ্চলে ১৫০টি পৃক্ষাগৃহে মুক্তি পায় কঞ্চে। ভারতের বাইরে ছবির মুক্তির জন্য প্রথমে ৮০টি প্রেক্ষাগৃহ সংরক্ষণ করা হলেও, পরে এই সংখ্যা বেড়ে হয় ১৫০টি, যার মধ্যে ১৩০টি প্রেক্ষাগৃহ ছিল মার্কিন যুক্তরাষ্ট্রে।
সমালোচকদের প্রতিক্রিয়া
কঞ্চে ছবিটি সমালোচকদের ইতিবাচক প্রতিক্রিয়াই অর্জন করে। দ্য হিন্দু পত্রিকার সঙ্গীতা দেবী ডুন্ডু বলেন যে, কঞ্চে এমন একটি ছবি যা "শুধুমাত্র অন্য রকম বলে নয়, বরং এটির আন্তরিকতার দিক থেকেও" অসাধারণ এবং সেই সঙ্গে এও বলেন যে কৃষ "বেড়া টপকে গল্প বলার এক নতুন জগতে উত্তীর্ণ হয়েছেন"। কৃষের বর্গনির্বাচনের প্রশংসা করে ডেকান ক্রনিকল পত্রিকার সুরেশ কবিরায়ানি ছবিটিকে ৫-এর মধ্যে ৩.৫ তারকা রেটিং দেন এবং বলেন, "যদিও রোজকার অ্যাকশন-মশালা-নাচ-গান-ড্রামা ধাঁচের ছবির থেকে স্বাদ বদল করতে চান, তাহলে কঞ্চে দেখুন"। সেই সঙ্গে কবিরায়ানি আরও বলেন: "যুদ্ধের দৃশ্যগুলি অকৃত্রিম। এই দৃশ্যগুলি ক্যামেরাবন্দী করার কৃতিত্ব সিনেম্যাটোগ্রাফার ঘন শেখর ভি. এস.-এর। যুদ্ধের এই দৃশ্যগুলির দিক থেকে দেখতে গেলে কঞ্চে হলিউডের যে কোনও ছবির থেকে কোনও অংশে কম নয়।" দ্য হংস ইন্ডিয়া পত্রিকার রাজেশ্বরী কল্যাণমও ছবিটিকে ৫-এর মধ্যে ৩.৫ রেটিং দেন এবং বলেন: "কঞ্চে ছবিটির মাধ্যমে জগরলামুডি কৃষ আরেকবার অন্য ধারার বিষয় নির্বাচন, বিস্তারিত আনুষ্ঠানিক শৈলীতে গল্প বলা এবং প্রযুক্তিগত দিক থেকে সেটির একটি অসামান্য সিনেম্যাটিক উপস্থাপনায় তাঁর দক্ষতা প্রমাণ করলেন।"
দ্য টাইমস অফ ইন্ডিয়া পত্রিকার প্রণীতা জোন্নালাগেড্ডা কঞ্চে ছবিটিকে ৫-এ ৩ রেটিং দিয়ে বলেন: "কঞ্চে হল মূলধারার [তেলুগু চলচ্চিত্রের] ক্ষেত্রে একটি সাহসী প্রয়াস। এতে একটি কৌতুহলোদ্দীপক গল্প আছে, যেটি সত্যিই সুন্দরভাবে বলা হয়েছে। তবে দেখার পরে আপনার মনে হতেই পারে এটা আরও অনেকটা ভালো হতে পারত।" সাইফিও কঞ্চে ছবিটিকে ৫-এর মধ্যে ৩ রেটিং দেয় এবং ছবিটিকে "শুধুমাত্র প্রাজ্ঞ দর্শকদের উপযুক্ত" ছবি বলে উল্লেখ করে। এই সমালোচনায় ছবির গল্প, অভিনয়, প্রযোজনা ও সংলাপেরও প্রশংসা করা হয়েছিল। বিহাইন্ডউডস ছবিটিকে ৫-এ ৩ রেটিং দিয়ে এটিকে একটি "প্রশংসাযোগ্য প্রয়াস" বলে উল্লেখ করে এবং সেই সঙ্গে লেখে: "যুদ্ধ নিয়ে খুব বেশি ভারতীয় ছবি আপনি পাবেন না। বিশেষত দক্ষিণ ভারতীয় চলচ্চিত্র জগতে এই জাতীয় ছবি খুব বেশি তৈরি হয়নি। এমনকি যেগুলি নির্মিত হয়েছে বা, সেগুলিও বিরাট অভিঘাত সৃষ্টি করতে পারেনি, বিশেষত যুদ্ধের দৃশ্যগুলির দিক থেকে দেখলে তা-ই বলতে হয়। সেখানে কঞ্চে বিশেষভাবে উল্লেখযোগ্য। যুদ্ধের দৃশ্যগুলি দেখে বিশ্বাসযোগ্য ও কৌতুহলোদ্দীপক মনে হয়। এটি সুদূরপ্রসারী এবং এর গভীরতা সব সময়ই বজায় ছিল।'"
বক্স অফিস
কঞ্চে ছবিটি মোট লাভ করে প্রায় ৫ কোটি ৫০ লক্ষ টাকা। এর মধ্যে বিশ্বব্যাপী পরিবেশকের ভাগ ছিল ৩ কোটি ৮৫ লক্ষ টাকা। এই হিসাবে ছবিটি রাজু গারি গাদি ও কলম্বাস ছবি দু’টির তুলনায় ভালো বাণিজ্য করেছিল। বাণিজ্য বিশ্লেষক তরণ আদর্শের মতে, কঞ্চে ছবির আর্থিক প্রাক্‌-বীক্ষণ থেকে এটি প্রথম দিন ৪৬,৭৫১ মার্কিন ডলার এবং দ্বিতীয় দিন ৯২,৯৯৮ মার্কিন ডলার সংগ্রহ করে। দুই দিনে মার্কিন যুক্তরাষ্ট্রের বক্স অফিসে ছবির মোট আয় ছিল ১৯২,৮০৬ মার্কিন ডলার (১ কোটি ২৫ লক্ষ ভারতীয় টাকা)। প্রথম সপ্তাহান্তে বিশ্বব্যাপী বক্স অফিসে মোট ও পরিবেশকের ভাগ দাঁড়ায় প্রায় যথাক্রমে ১৩ কোটি টাকা ও ৭ কোটি টাকা।
মার্কিন যুক্তরাষ্ট্রের বক্স অফিসে প্রথম সপ্তাহান্তে কঞ্চে সংগ্রহ করে ৩৮০,৩৬১ মার্কিন ডলার (২ কোটি ৪৭ লক্ষ টাকা)। কানাডার দু’টি প্রেক্ষাগৃহ থেকে এই ছবিটি ৬,৮২৬ মার্কিন ডলার (৪ লক্ষ ৪৩ হাজার টাকা) এবং প্রথম সপ্তাহান্তে মালয়েশীয় বক্স অফিস থেকে এটি ১৫,৯২১ মালয়েশীয় রিংগিত (২ লক্ষ ৪৩ হাজার টাকা) আয় করে। এই ভাবে ছবিটি বহির্ভারতীয় পরিবেশকদের বিনিয়োগের ১০০ শতাংশই পুনরুদ্ধার করতে পেরেছিল। দশ দিনে ছবিটি মার্কিন যুক্তরাষ্ট্রের বক্স অফিসে ৪৮৯,৭০১ মার্কিন ডলার (৩ কোটি ২১ লক্ষ টাকা), কানাডার বক্স অফিসে ৯,২৮১ মার্কিন ডলার (৬ লক্ষ ৭ হাজার টাকা) এবং মালয়েশীয় বক্স অফিসে ১৯,৩১৬ মালয়েশীয় রিংগিত (২ লক্ষ ৯৫ হাজার টাকা) আয় করে। দশ দিনে বহির্ভারতীয় বক্স অফিসে ছবির মোট আয় ছিল ৫০৩,৪৬১ মার্কিন ডলার (৩ কোটি ৩০ লক্ষ টাকা)।
মার্কিন যুক্তরাষ্ট্রের বক্স অফিসে ১৭ দিনে কঞ্চে আয় করেন ৫২২,৩২৫ মার্কিন ডলার (৩ কোটি ৪৭ লক্ষ টাকা)। মার্কিন যুক্তরাষ্ট্রের নতুন মুক্তি-পাওয়া ছবিগুলির কাছে অনেকগুলি প্রেক্ষাগৃহ হারানোর পর কঞ্চে ছবির ৩১ দিনের সামগ্রিক আয় দাঁড়ায় ৫২৭,৭২৪ ডলার (৩ কোটি ৫০ লক্ষ টাকা)। সামগ্রিকভাবে কঞ্চে বিশ্বব্যাপী মোট আয় করে ২০ কোটি টাকা। এর মধ্যে পরিবেশকের ভাগ ছিল ১৪ কোটি টাকা। ফলে ছবিটি বাণিজ্যসফল ছবি হিসাবে ঘোষিত হয়। এটি ছিল সেই বছর ১৪শ সর্বাধিক লাভজনক তেলুগু ছবি।
সম্মাননা
৬৩তম জাতীয় চলচ্চিত্র পুরস্কার অনুষ্ঠানে কঞ্চে ছবিটি শ্রেষ্ঠ তেলুগু ভাষার পূর্ণদৈর্ঘ্য চলচ্চিত্র পুরস্কার জয় করে। ছবিটি রাজ্য সরকারের জাতীয় সংহতি বিষয়ক শ্রেষ্ঠ চলচ্চিত্রের জন্য নন্দী পুরস্কারও জয় করে এবং অল লাইটস ইন্ডিয়া আন্তর্জাতিক চলচ্চিত্র উৎসবের "ইন্ডিউড প্যানোরামা" বিভাগের ২০১৬ সংস্করণে প্রদর্শিত হয়।
'জাম-পা'ই-র্দো-র্জে
thumb|'জাম-পা'ই-র্দো-র্জে 'জাম-পা'ই-র্দো-র্জে বা কুন-দ্গা'-ব্সোদ-নাম্স  (১৪৮৫ - ১৫৩৩) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের বাইশতম সা-স্ক্যা-খ্রি-'দ্জিন ছিলেন।
সংক্ষিপ্ত জীবনী
'জাম-পা'ই-র্দো-র্জে ১৪৮৫ খ্রিষ্টাব্দে তিব্বতের র্ত্সে-গ্দোং নামক স্থানে জন্মগ্রহণ করেন। তার পিতার নাম ছিল নাম-ম্খা'-ব্ক্রা-শিস-র্গ্যাল-ম্ত্শান  এবং মাতার নাম ছিল মা-গ্চিগ-হোর-মো-ত্শে-ব্র্তান । ছয় বছর বয়সে তিনি শেস-রাব-র্গ্যাল-ম্ত্শান নামক কুড়িতম সা-স্ক্যা-খ্রি-'দ্জিনের নিকট হেবজ্র ও বজ্রকীলয় সম্বন্ধে অধ্যয়ন করেন। দশ বছর বয়সে ঙ্গোর-এ-বাম-ছোস-ল্দান বৌদ্ধবিহারে তিনি দ্কোন-ম্ছোগ-'ফেল-বা নামক সপ্তম ঙ্গোর-ছেন এবং গ্লো-বো-ম্খান-ছেন-ব্সোদ-নাম্স-ল্হুন-গ্রুব নামক পন্ডিতের নিকট শিক্ষার্থীর শপথ লাভ করেন। বারো বছর বয়সে তিনি সা-স্ক্যা বৌদ্ধবিহারে য়োন-তান-ব্যুং-গ্নাস  নামক পন্ডিতের নিকট বিনয়, প্রমাণ ও প্রজ্ঞাপারমিতা সম্বন্ধে শিক্ষালাভ করেন। কুড়ি বছর বয়স হলে দ্কোন-ম্ছোগ-'ফেল-বা তাকে ভিক্ষুর শপথ গ্রহণ করেন। তার অন্যান্য উল্লেখযোগ্য শিক্ষক ছিলেন মুস-ছেন-সাংস-র্গ্যাস-রিন-ছেন নামক অষ্টম ঙ্গোর-ছেন, ছাগ-লো-রিন-ছেন-ছোস-র্গ্যাল, রিন-ছেন-ছোস-স্ক্যোং-ব্জাং-পো  প্রভৃতি। ১৪৯৬ খ্রিষ্টাব্দে তিনি বাইশতম সা-স্ক্যা-খ্রি-'দ্জিন হিসেবে নির্বাচিত হন। তার উল্লেখযোগ্য শিষ্য ছিলেন স্ঙ্গাগ্স-'ছাং-ঙ্গাগ-দ্বাং-কুন-দ্গা'-রিন-ছেন নামক তেইশতম সা-স্ক্যা-খ্রি-'দ্জিন, দ্কোন-ম্ছোগ-ল্হুন-গ্রুব নামক দশম ঙ্গোর-ছেন প্রভৃতি।
ডি. এ. রাজাপক্ষ
ডন অলবিন রাজপক্ষ (දොන් අල්වින් රාජපක්ෂ, டான் ஆல்வின் ராஜபக்; ৫ নভেম্বর ১৯০৫ – ৭ নভেম্বর ১৯৬৭) ছিলেন শ্রীলঙ্কার একজন খ্যাতিমান রাজনীতিবিদ। শ্রীলঙ্কার স্বাধীনতার পূর্বের বছর ১৯৪৭ সাল থেকে এই ব্যক্তি শ্রীলঙ্কার রাজনীতিতে সক্রিয় ছিলেন। তিনি ১৯৪৭ সালে হম্বনতোট জেলায় রাজনীতি শুরু করেন এবং বেলিঅত্ত অঞ্চল থেকে সংসদ সদস্য নির্বাচিত হন। ১৯৬৫ সাল পর্যন্ত তিনি উক্ত এলাকার সাংসদ ছিলেন। তিনি ছিলেন রাজনৈতিক দল শ্রীলঙ্কা ফ্রিডম পার্টির অন্যতম প্রতিষ্ঠাতা (১৯৫১ সালে দলটি তৈরি হয়) এবং তিনি বিজয়ানন্দ দহনায়কের সরকারের কৃষি ও ভূমিমন্ত্রী ছিলেন, যখন বিজয়ানন্দ ১৯৫৯-’৬০ মেয়াদে শ্রীলঙ্কার প্রধানমন্ত্রী ছিলেন। ডি. এ. রাজপক্ষের দুই ছেলে মহিন্দ রাজপক্ষ এবং গোঠাভয় রাজপক্ষ শ্রীলঙ্কার রাষ্ট্রপতি পদে আসীন হন যথাক্রমে ২০০৫ এবং ২০১৯ সালে।
জীবন
ডন অলবিন ১৯০৬ সালের ৫ই নভেম্বর একটি ধনী পরিবারে জন্মগ্রহণ করেন। তাঁর জন্ম হয়েছিল মেদমুলনে। তাঁর বাবা ডন ড্যাভিড রাজপক্ষ জমিদার ছিলেন। মন্দদুব স্কুলে অধ্যায়ের পর অলবিন রিচমন্ড কলেজে (গল্লে) ভর্তি হয়েছিলেন। তাঁর বাবার বড় কৃষিজমি ছিল এবং প্রচুর নারকেল ব্যবসা করে অলবিন নিজেই অল্প বয়সে টাকা আয় করা শুরু করেছিলেন। এছাড়াও চালের বড় ব্যবসাও ছিল তাঁর বাবার।
দু’বোন আর তিন ভাইয়ের মধ্যে অলবিন ছিলেন সবার ছোট, তিনি পড়ালেখার পাট রিচমন্ড কলেজ থেকে চুকিয়ে সিংহলী জাতীয়তাবাদে উদ্বুদ্ধ হয়ে উঠেছিলেন। ১৯৩২ সালে তরুণ বয়সে তিনি ‘সিলন ন্যাশনালিস্ট পার্টি’তে যোগ দেন।
১৯৪৫ সাল, শ্রীলঙ্কার স্বাধীনতা আন্দোলনের দাবি তখন তুঙ্গে, অলবিন তখন সিংহলী ভাষার মর্যাদার দাবিতে গণঅনশন কর্মসূচীতে অংশ নেন, যদিও তিনি তামিলভাষীদের পক্ষে বা বিপক্ষে কিছুই বলেননি। দ্বিতীয় বিশ্বযুদ্ধ শেষে অলবিন জি. জি. পোন্নমবলমের সঙ্গে বন্ধুত্ব গড়ে তোলেন, যিনি ছিলেন একজন তামিলভাষী।
১৯৪৭ সালে সংযুক্ত জাতীয় পার্টির মনোনয়ন নিয়ে অলবিন সংসদে প্রবেশ করতে সক্ষম হন এবং খুব শীঘ্রই ১৯৪৮ সালের ৪ ফেব্রুয়ারি চলে আসে যেদিন ব্রিটিশরা শ্রীলঙ্কাকে স্বাধীন এবং সার্বভৌম দেশ ঘোষণা করে।
১৯৫১ সালে সলোমন বণ্ডারনায়কের সঙ্গে মিলে অলবিন শ্রীলঙ্কা ফ্রিডম পার্টি গঠনে ভালো ভূমিকা রেখেছিলেন। ১৯৫১ সালের ১২ই জুলাই ফ্রিডম পার্টির গুরুত্বপূর্ণ পদে আসীন হন অলবিন। ১৯৫৯ সালে তিনি ভূমি ও কৃষি মন্ত্রনালয়ের মন্ত্রীত্ব লাভ করেন বিজয়ানন্দ দহনায়ক সরকারের অধীনে। ১৯৬৪ সালের ১১ই ফেব্রুয়ারি অলবিন সংসদের উপসভাধ্যক্ষ পদে অধিষ্ঠিত হন।  ১৯৬৭ সালের ৭ নভেম্বরে কলম্বোতে ৬১ বছর বয়সে হৃদরোগে আক্রান্ত হয়ে মারা যান অলবিন।
পরিবার
ডন ডেভিড রাজপক্ষ বিধানারচ্চি
তিনি হম্বনতোট জেলার ইহল বালিকদ কোরল, গিরুবপত্তুবের আরচ্চির ঔপনিবেশিক পদে অধিষ্ঠিত ছিলেন।
ডন ম্যাথিউ রাজপক্ষ (১৮৯৭–১৯৪৫)
হম্বনতোট জেলার স্টেট কাউন্সিলর
ডন অলবিন রাজপক্ষ (১৯০৫–১৯৬৭)
তিনি ছিলেন শ্রীলঙ্কা ফ্রিডম পার্টির অন্যতম প্রতিষ্ঠাতা সদস্য এবং শ্রীলঙ্কান আইনসভার ডেপুটি স্পিকার ও কেবিনেট মন্ত্রী।
পরিবারবৃক্ষ
১. ডন ডেভিড রাজপক্ষ বিধানারচ্চি (সামন্তীয় পদ) + ডোনা গিমর বীরকূন রত্ননায়ক
(সন্তান: শশীন্দ্র রাজপক্ষ, শমীন্দ্র রাজপক্ষ) (সন্তান: নমল রাজপক্ষ, যোষিত রাজপক্ষ, রোহিত রাজপক্ষ)
(সন্তান: মনোজ রাজপক্ষ)
শেস-রাব-র্গ্যাল-ম্ত্শান
শেস-রাব-র্গ্যাল-ম্ত্শান (১৪৩৬ - ১৪৯৪) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের বাইশতম সা-স্ক্যা-খ্রি-'দ্জিন ছিলেন।
সংক্ষিপ্ত জীবনী
শেস-রাব-র্গ্যাল-ম্ত্শানের পিতার নাম ছিল 'জাম-দ্ব্যাংস-নাম-ম্খা'-র্গ্যাল-ম্ত্শান এবং মাতার নাম ছিল মা-গ্চিগ-দ্পাল-'ব্যুং-র্গ্যাল-মো । তিনি নামক 'জাম-দ্ব্যাংস-দ্কোন-ম্ছোগ-ব্জাং-পো নামক জো-নাং বৌদ্ধবিহারের চতুর্দশ প্রধানের নিকট শিক্ষালাভ করেন। সাতাশ বছর বয়সে তিনি খাম্স অঞ্চল যাত্রা করার সময় পথ হারিয়ে মঙ্গোলিয়া চলে যান ও সেখানে দোন-গ্রুব-গ্লিং  নামক বৌদ্ধবিহার স্থাপন করেন। তার উল্লেখযোগ্য শিষ্য ছিলেন 'জাম-পা'ই-র্দো-র্জে।
১৫১২
১৫১২ গ্রেগরীয় বর্ষপঞ্জির একটি অধিবর্ষ।
জানা দোলেজেলোভা
জানা দোলেজেলোভা (জন্ম ২৩ জুন ১৯৮১, চেকোস্লোভাকিয়ায়) একজন চেক অভিনেত্রী, মডেল, ফার্মাসিস্ট এবং সৌন্দর্য প্রতিযোগিতার শিরোপাধারী, যিনি ২২ বছর বয়সে মিস চেক রিপাবলিক জিতেছিলেন এবং চীনে অনুষ্ঠিত মিস ওয়ার্ল্ড ২০০৪-এ সেমিফাইনালিস্ট ছিলেন।
নজরুল একাডেমি
নজরুল একাডেমি বাংলাদেশের ঢাকায় অবস্থিত কাজী নজরুল ইসলামের জীবন ও রচনাভিত্তিক একটি গবেষণা প্রতিষ্ঠান।
ইতিহাস
১৯৫৩ সালে করাচির প্রবাসী বাঙালিরা প্রথম এই নামে একটি প্রতিষ্ঠান গড়ে তোলেন। ১৯৬১ সালে আমীর হোসেন চৌধুরীর ব্যক্তিগত প্রচেষ্টায় ‘আন্তর্জাতিক নজরুল ফোরাম’ নামে আরেকটি প্রতিষ্ঠান গড়ে ওঠে। এর নির্বাহী পরিষদের সভাপতি ছিলেন এ.কে ব্রোহী এবং সম্পাদক ছিলেন মিজানুর রহমান। এ প্রতিষ্ঠানটি প্রতি বছর নজরুল-জয়ন্তী পালন এবং ইংরেজি ভাষায় দু’একটি বই প্রকাশ করত।
১৯৬৪ সালে কবি তালিম হোসেন এবং অ্যাডভোকেট এ.কে.এম নূরুল ইসলাম (বিচারপতি এবং বাংলাদেশের উপ রাষ্ট্রপতি) ‘নজরুল একাডেমি’ প্রতিষ্ঠার একটি পরিকল্পনা গ্রহণ করেন। তাঁদের উদ্যোগে সেই বছরের ২৪ মে নূরুল ইসলামের ১১ নং র‌্যাংকিন স্ট্রিটের বাসভবনে বিচারপতি আবু সাঈদ চৌধুরীর সভাপতিত্বে প্রথম নজরুল-জন্মবার্ষিকী উদ্যাপিত হয়। এ অনুষ্ঠানেই নজরুল একাডেমি প্রতিষ্ঠার প্রস্তাবটি আনুষ্ঠানিকভাবে গৃহীত ও একটি সাংগঠনিক কমিটি গঠিত হয়। অ্যাডভোকেট নূরুল ইসলামের বাড়ির একটি কক্ষ একাডেমির অস্থায়ী কার্যালয় হিসেবে ব্যবহৃত হতে থাকে। এর চার বছর পর ১৯৬৮ সালের ২৪ মে ঢাকার ইঞ্জিনিয়ার্স ইনস্টিটিউশন -এ আয়োজিত এক সভায় পাকিস্তানের কেন্দ্রীয় শিক্ষামন্ত্রী কাজী আনোয়ারুল হক নজরুল একাডেমির আনুষ্ঠানিক উদ্বোধন করেন। এছাড়া ১৯৬৮ সালের ১লা জুলাই একাডেমির উদ্যোগে ঢাকার ইঞ্জিনিয়ার্স ইন্সটিটিউশন -এ একটি হামদ-নাতের জলসার আয়োজন করা হয়।
১৯৬৭ সালের ২৭ আগস্ট সাংগঠনিক কমিটির এক সভায় একাডেমির গঠনতন্ত্র প্রণীত হয় এবং সে অনুযায়ী পরবর্তী সভায় নির্বাচনের মাধ্যমে একটি কার্যনির্বাহী কমিটি গঠন করা হয়। এ পরিষদের সভাপতি ছিলেন বিচারপতি আবদুল মওদুদ এবং সাধারণ সম্পাদক তালিম হোসেন। এক পর্যায়ে খান এ সবুরকে একাডেমির প্রধান পৃষ্ঠপোষক নির্বাচন করা হয়।
আনুষ্ঠানিকভাবে কার্যনির্বাহী পরিষদ গঠনের পর ১১৭নং আউটার সার্কুলার রোডে একটি দোতলা বাড়ি ভাড়া নিয়ে একাডেমির কার্যক্রম শুরু হয়। কেন্দ্রীয় যোগাযোগ মন্ত্রী খান এ সবুরের প্রচেষ্টায় কতিপয় বেসরকারি ব্যক্তি ও প্রতিষ্ঠানের দানে প্রাপ্ত প্রায় পনেরো হাজার টাকা মূলধন করে একাডেমী তার কর্মসূচি শুরু করে।
কয়েক মাসের মধ্যেই একাডেমি বার্ষিক পঁচিশ হাজার টাকা সরকারি অনুদানও লাভ করে।
উদ্দেশ্য
প্রধানত যে তিনটি লক্ষ্য সামনে রেখে নজরুল একাডেমি প্রতিষ্ঠিত হয়েছিল, সেগুলি হলো: এছাড়াও একাডেমির উদ্দেশ্য ও কর্মসূচি হিসেবে অন্য যেসব বিষয় নির্ধারণ করা হয়, সেগুলি হলো: এ দৃষ্টিভঙ্গির আলোকে একাডেমি ১৯৬৮ সাল থেকে দুটি শিক্ষাপ্রতিষ্ঠান পরিচালনা করতে শুরু করে। তার একটি হলো সঙ্গীত বিদ্যালয়, অপরটি শিশুদের জন্য কিন্ডারগার্টেন স্কুল। পরবর্তীকালে দেশের খ্যাতিমান প্রায় সকল নজরুলসঙ্গীত শিল্পী এ সঙ্গীত বিদ্যালয়ের সঙ্গে জড়িত হন।
কার্যক্রম
প্রতিষ্ঠার পর থেকেই নজরুল একাডেমি তার মুখপত্র হিসেবে নজরুল একাডেমি পত্রিকা প্রকাশ করে আসছে। ১৯৭১ সাল পর্যন্ত পত্রিকার এগারটি সংখ্যা প্রকাশিত হয়। নজরুল-বিষয়ক গবেষণামূলক প্রবন্ধ ছাড়াও জাতীয় সাহিত্য ও সংস্কৃতি বিষয়ক প্রবন্ধও এ পত্রিকায় প্রকাশিত হয়। ১৯৭১-এর পর পত্রিকাটির প্রকাশনা অনিয়মিত হলেও এখনও টিকে আছে। বিভিন্ন সময়ে আকবরউদ্দীন, শাহাবুদ্দীন আহমদ প্রমুখ এর সম্পাদনার দায়িত্ব পালন করেন। পত্রিকা প্রকাশের পাশাপাশি নজরুলগীতি সংগ্রহ, তার স্বরলিপি তৈরি ও প্রকাশের কাজও চলছে।
বর্তমানে প্রতিষ্ঠানটি সঙ্গীত-শিক্ষাদান কার্যক্রমে সীমাবদ্ধ হয়ে পড়েছে। তবে নজরুল-সংক্রান্ত মূল্যবান দলিলপত্র,  গ্রামোফোন রেকর্ড এবং নজরুলসঙ্গীতের বাণী ও সুর সংগ্রহের কাজ অব্যাহত রয়েছে। এসবের কিছু কিছু ধারাবাহিকভাবে প্রকাশিতও হচ্ছে। বাংলাদেশে নজরুল-গবেষণার ক্ষেত্রে নজরুল একাডেমি পথিকৃতের ভূমিকা পালন করছে। বর্তমানে একাডেমি নজরুলের জন্মজয়ন্তী ছাড়াও রবীন্দ্রনাথের জন্ম ও মৃত্যুবার্ষিকীসহ দেশের প্রতিটি জাতীয় অনুষ্ঠান সমান গুরুত্বের সঙ্গে পালন করছে।
সুধীরনাথ সান্যাল
জন্ম ও প্রারম্ভিক জীবন
সুধীরনাথ সান্যালের জন্ম বেঙ্গল প্রেসিডেন্সির কলকাতা শহরের ঘোষপাড়ায় অত্যন্ত দরিদ্র পরিবারে। পিতা বৈকুন্ঠনাথ সান্যাল ছিলেন স্বামী বিবেকানন্দর সতীর্থ, শ্রীরামকৃষ্ণদেবের গৃহী শিষ্য। দারিদ্র্য সত্ত্বেও নিজের চেষ্টায় ও মেধায় ডাক্তারী পরীক্ষায় উত্তীর্ণ হন। গোটা ছাত্রজীবনে ২৯ টাকা এক আনা দামের একটিমাত্র ডাক্তারী বই (গ্রে'জ অ্যানাটমি) কিনেছিলেন। ডাক্তারীর সাথে তিনি বিজ্ঞানের স্নাতক হন।